section_heading: Ratni put
paragraph_text: Čitav rat brigada je provela u sastavu 42. domobranske pješačke divizije. To je jedna od najpoznatijih vojnih postrojba hrvatske ratne prošlosti. Svoj ratni put počela je na srbijanskom ratištu, u Srijemu, kao dio snaga prvog udara. Kasnije sudjeluje u bitkama na Ceru i Kolubari. Posebno se istaknula 1915. prilikom zauzimanja Crne Gore, a zatim je 24. siječnja 1915. upućena u Galiciju. U lipnju 1916., kad se pod Lukom Šnjarićem za Brusilovljeve ofenzive divizija raspala i pretrpjela strahovite gubitke, u 83. brigadu su uključeni i ostaci 84. brigade iz 27. i 28. domobranske pukovnije. Sve do studenog 1916. svaka pukovnija u sastavu brigade je imala jednu umjesto četiri bojne, što svjedoči o teškim gubicima.[http://www.vojnapovijest.hr/clanak/broj-3/izvidacki-zrakoplov-42-divizije-u-italiji-85 Vojna povijest: Izviđački zrakoplov 42. divizije u Italiji]